CELEX: 32019Y1011(01)
Language: el
Date: 2019-07-30 00:00:00
Title: Απόφαση του Ευρωπαϊκού Συμβουλίου Συστημικού Κινδύνου της 30ής Ιουλίου 2019 σχετικά με τον διορισμό του υπεύθυνου προστασίας δεδομένων του Ευρωπαϊκού Συμβουλίου Συστημικού Κινδύνου (ΕΣΣΚ/2019/17)2019/C 344/03

11.10.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 344/3
               
            
         ΑΠΟΦΑΣΗ ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ ΣΥΣΤΗΜΙΚΟΥ ΚΙΝΔΥΝΟΥ
         της 30ής Ιουλίου 2019
         σχετικά με τον διορισμό του υπεύθυνου προστασίας δεδομένων του Ευρωπαϊκού Συμβουλίου Συστημικού Κινδύνου (ΕΣΣΚ/2019/17)
         (2019/C 344/03)
         ΤΟ ΓΕΝΙΚΟ ΣΥΜΒΟΥΛΙΟ ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ ΣΥΣΤΗΜΙΚΟΥ ΚΙΝΔΥΝΟΥ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1092/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη μακροπροληπτική επίβλεψη του χρηματοοικονομικού συστήματος της Ευρωπαϊκής Ένωσης και τη σύσταση Ευρωπαϊκού Συμβουλίου Συστημικού Κινδύνου (1),
         Έχοντας υπόψη τον κανονισμό (ΕΕ) αριθ. 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (2), και ιδίως το άρθρο 43,
         Έχοντας υπόψη την απόφαση ΕΣΣΚ/2012/1 του Ευρωπαϊκού Συμβουλίου Συστημικού Κινδύνου, της 13ης Ιουλίου 2012, σχετικά με την εφαρμογή κανόνων προστασίας δεδομένων προσωπικού χαρακτήρα στο Ευρωπαϊκό Συμβούλιο Συστημικού Κινδύνου (3), και ιδίως το άρθρο 3,
         Εκτιμώντας τα ακόλουθα:
         
                     (1)
                  
                  
                     Την 31η Αυγούστου 2018 το γενικό συμβούλιο του Ευρωπαϊκού Συμβουλίου Συστημικού Κινδύνου (ΕΣΣΚ) εξέδωσε την απόφαση ΕΣΣΚ/2018/6 του Ευρωπαϊκού Συμβουλίου Συστημικού Κινδύνου (4), με την οποία η κα Barbara Eggl διορίστηκε ως υπεύθυνη προστασίας δεδομένων του ΕΣΣΚ για δεύτερη θητεία έως την 14η Μαΐου 2020.
                  
               
                     (2)
                  
                  
                     Κατόπιν αιτήματος της κας Eggl, η δεύτερη θητεία της θα λήξει στις 31 Ιουλίου 2019. Συνεπώς, είναι αναγκαίος ο διορισμός υπευθύνου προστασίας δεδομένων του ΕΣΣΚ για να τη διαδεχθεί από την 1η Αυγούστου 2019.
                  
               
                     (3)
                  
                  
                     Ακολούθως προς το άρθρο 43 παράγραφος 2 του κανονισμού (ΕΕ) 2018/1725, προς το παρόν η υπεύθυνη προστασίας δεδομένων της Ευρωπαϊκής Κεντρικής Τράπεζας (ΕΚΤ) ενεργεί και ως υπεύθυνη προστασίας δεδομένων του ΕΣΣΚ.
                  
               
                     (4)
                  
                  
                     Την 19η Μαρτίου 2019 η εκτελεστική επιτροπή της ΕΚΤ διόρισε την κα Ευανθία Χατζηλιάση ως υπεύθυνη προστασίας δεδομένων της ΕΚΤ η οποία θα διαδεχτεί την κα Barbara Eggl, για θητεία πέντε ετών με ισχύ από 1ης Αυγούστου 2019,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Διορισμός υπεύθυνου προστασίας δεδομένων του Ευρωπαϊκού Συμβουλίου Συστημικού Κινδύνου
            Βάσει της ιδιότητάς της ως μέλους του προσωπικού και υπεύθυνης προστασίας δεδομένων της Ευρωπαϊκής Κεντρικής Τράπεζας, η κα Ευανθία Χατζηλιάση διορίζεται ως υπεύθυνη προστασίας δεδομένων του Ευρωπαϊκού Συμβουλίου Συστημικού Κινδύνου με ισχύ από την 1η Αυγούστου 2019 έως την 31η Ιουλίου 2014.
         
         
            Άρθρο 2
            Έναρξη ισχύος
            Η παρούσα απόφαση αρχίζει να ισχύει στις 31 Ιουλίου 2019.
         
         
            Φρανκφούρτη, 30 Ιουλίου 2019.
            
               
                  Προϊστάμενος της Γραμματείας του ΕΣΣΚ,
               
               
                  εξ ονόματος του γενικού συμβουλίου του ΕΣΣΚ
               
               Francesco MAZZAFERRO
            
         
         
            (1)  ΕΕ L 331 της 15.12.2010, σ. 1.
         
            (2)  ΕΕ L 295 της 21.11.2018, σ. 39.
         
            (3)  ΕΕ C 286 της 22.9.2012, σ. 16.
         
            (4)  Απόφαση ΕΣΣΚ/2018/6 του Ευρωπαϊκού Συμβουλίου Συστημικού Κινδύνου, της 31ης Αυγούστου 2018, σχετικά με τον διορισμό του υπεύθυνου προστασίας δεδομένων του Ευρωπαϊκού Συμβουλίου Συστημικού Κινδύνου (ΕΕ C 347 της 28.9.2018, σ. 3).